

**หนังสือให้ความยินยอมการเก็บรวบรวม ใช้ และ/หรือเปิดเผยข้อมูลส่วนบุคคล (Consent Form) สำหรับผู้สมัครงาน**

ข้าพเจ้า (นาย/นาง/นางสาว)..................................................................................................(เจ้าของข้อมูลส่วนบุคคล) ซึ่งเป็นผู้สมัครงานกับสภาองค์กรของผู้บริโภค หรือ TCC ยินยอมให้ TCC   
เก็บรวบรวม ใช้ และ/หรือเปิดเผยข้อมูลส่วนบุคคลของข้าพเจ้าที่ให้ไว้กับ TCC ภายใต้รายละเอียด ข้อกำหนดและเงื่อนไข ดังต่อไปนี้

1. ข้อมูลส่วนบุคคลที่มีการเก็บรวบรวม

1.1 ข้อมูลส่วนบุคคลทั่วไป เช่น ชื่อ นามสกุล ภาพถ่าย ที่อยู่ หมายเลขโทรศัพท์ ประวัติการศึกษา ประวัติการทำงาน และข้อมูลส่วนบุคคลอื่นๆ ของข้าพเจ้าตามที่ระบุในใบสมัครงาน และเอกสารอื่นที่เกี่ยวข้อง

1.2 ข้อมูลส่วนบุคคลที่มีความละเอียดอ่อน เช่น หมู่โลหิต เชื้อชาติ ศาสนา ประวัติอาชญากรรม และข้อมูลสุขภาพของข้าพเจ้า ที่ข้าพเจ้าได้แจ้งให้ TCC ตามที่ระบุในใบสมัครงาน และเอกสารอื่นที่เกี่ยวข้อง

2. วัตถุประสงค์การเก็บรวบรวม ใช้ หรือเปิดเผยข้อมูลส่วนบุคคล เพื่อการติดต่อสื่อสาร เพื่อการนัดหมายการสัมภาษณ์งาน อำนวยความสะดวกในกระบวนการสรรหา และการพิจารณาตรวจสอบความเหมาะสมของผู้สมัครงานในการจ้างงาน

หากไม่สามารถให้ข้อมูลส่วนบุคคลแก่ TCC อาจจะเสียสิทธิได้รับข้อมูลข่าวสารหรือสิทธิประโยชน์ รวมถึงการติดต่อจาก TCC อันเกี่ยวกับการสมัครงาน หรือการจ้างงานได้

3. แหล่งที่มาของข้อมูลส่วนบุคคล

3.1 ข้อมูลจากเจ้าของข้อมูลโดยตรง ได้แก่ ใบสมัครงานและเอกสารอื่นที่เกี่ยวข้อง เว็บไซต์สมัครงาน หรืออีเมล

3.2 ข้อมูลจากแหล่งอื่น เช่น เว็บไซต์รับสมัครงาน ข้อมูลสาธารณะ หรือหน่วยงานพันธมิตร

4. ระยะเวลาในการเก็บรวบรวมข้อมูลส่วนบุคคล TCC จะทำการเก็บรวบรวมข้อมูลส่วนบุคคลเพื่อใช้งานตามวัตถุประสงค์ที่แจ้งไว้เป็นระยะเวลา 10 ปี นับจากวันที่ผู้สมัครงานให้ข้อมูลเพื่อการสมัครงาน ซึ่งหากพ้นระยะเวลาดังกล่าวแล้ว TCC จะลบและทำลายข้อมูลส่วนบุคคลของท่าน ออกจากฐานข้อมูล ของ TCC เว้นแต่ในกรณีที่มีสาเหตุจำเป็นทางกฎหมาย หรือเหตุผลทางเทคนิครองรับ TCC อาจเก็บรักษาข้อมูลส่วนบุคคลของผู้สมัครไว้นานกว่าระยะเวลานั้น

5. การเปิดเผย...

-2-

5. การเปิดเผยข้อมูลส่วนบุคคล ในการพิจารณาใบสมัครของผู้สมัครงาน TCC จะเปิดเผยข้อมูลส่วนบุคคลของผู้สมัครงานเท่าที่จำเป็นให้กับโรงพยาบาลและสำนักงานตำรวจแห่งชาติเพื่อพิจารณาการจ้างงาน

6. สิทธิของเจ้าของข้อมูลส่วนบุคคล ผู้สมัครงานซึ่งถือเป็นเจ้าของข้อมูลส่วนบุคคลมีสิทธิดังต่อไปนี้

6.1 ถอนความยินยอมในการเก็บรวบรวม ใช้ และ/หรือเปิดเผยข้อมูลส่วนบุคคลของตนเองต่อ TCC แต่ TCC ขอเน้นย้ำว่า หากผู้สมัครงานถอนความยินยอม อาจจะเสียสิทธิได้รับข้อมูลข่าวสาร หรือ สิทธิประโยชน์ รวมถึงการติดต่อจาก TCC อันเกี่ยวเนื่องกับการสมัครงาน หรือการจ้างงานได้

6.2 ขอเข้าถึง ขอสำเนา ขอแก้ไขหรือปรับปรุงข้อมูลส่วนบุคคลที่อยู่ในความรับผิดชอบ ของ TCC ให้ถูกต้องเป็นปัจจุบัน สมบูรณ์ และไม่ก่อให้เกิดความเข้าใจผิด และขอให้เปิดเผยถึงการได้มา ซึ่งข้อมูลส่วนบุคคลของผู้สมัครงานที่ไม่ได้ให้ความยินยอม

6.3 ขอรับหรือขอให้ TCC ส่งหรือโอนข้อมูลส่วนบุคคลของท่านไปยังผู้ควบคุมข้อมูลบุคคลอื่นได้

6.4 คัดค้านการเก็บรวบรวม ใช้ หรือเปิดเผยข้อมูลส่วนบุคคล หรือ ระงับการใช้ข้อมูล ส่วนบุคคลในบางกรณีตราบเท่าที่กฎหมายกำหนดไว้

6.5 ขอให้ TCC ลบ หรือทำลาย หรือทำให้ข้อมูลส่วนบุคคลเป็นข้อมูลที่ไม่สามารถระบุ ตัวบุคคลได้ในบางกรณีตราบเท่าที่กฎหมายกำหนดไว้

การติดต่อขอใช้สิทธิของเจ้าของข้อมูลส่วนบุคคลข้างต้น ให้ติดต่อตามช่องทางที่ TCC กำหนดไว้ในข้อ 7. โดยตลอดเวลา

7. ช่องทางการติดต่อ หากผู้สมัครงานต้องการที่จะแก้ไข ปรับปรุง หรือเปลี่ยนแปลงข้อมูล ส่วนบุคคลของตนเอง สามารถ ติดต่อ TCC ตามช่องทางดังนี้

**สภาองค์กรของผู้บริโภค (TCC)**

เลขที่ 110/1 ซอยลาดพร้าว 26 แยก 1-2 ถนนลาดพร้าว

แขวงจอมพล เขตจตุจักร กรุงเทพมหานคร 10900

โทรศัพท์ : 0-2938-1502 อีเมล : hr@tcc.or.th

ข้าพเจ้าได้อ่าน รับทราบและเข้าใจรายละเอียด ข้อกำหนดและเงื่อนไขในการเก็บรวบรวม   
ใช้ และ/หรือเปิดเผยข้อมูลส่วนบุคคล ซึ่งเกี่ยวกับข้าพเจ้าในหนังสือฉบับนี้โดยตลอดแล้วเห็นว่าถูกต้อง  
ความประสงค์ของข้าพเจ้าทุกประการ รวมทั้ง ข้าพเจ้ายินยอมให้ TCC ดำเนินการเก็บรวบรวม ใช้ และ/หรือ เปิดเผยข้อมูลส่วนบุคคล ตามรายละเอียดที่ระบุข้างต้น

ลงชื่อ ....................................................... ผู้ให้คำยินยอม ลงชื่อ ................................................พยาน

(................................................) (..............................................)

ผู้สมัครงาน งานบริหารบุคคล

วันที่ ......................................................... วันที่ .........................................................